OzLabs/hebrew-wiki-articles huggingface dataset:
יוסף אוחיון (רב)

הרב יוסף אוחיון (1886–1956) היה דיין, מקובל ורבן של הקהילות היהודיות באיתזראר ובתיזנית שבמרוקו, ומחבר הספר "אבקת רוכל".

== ביוגרפיה ==
נולד בשנת 1886 (ה'תרמ"ו) בעיר איתזראר שבמרוקו לאסתר ולרב מרדכי אוחיון. אביו היה תלמיד חכם שהתפרנס ממסחר.

בצעירותו התחנך בישיבה בעיר איליג אצל הרב שלום אמזלג. שנים אלו עברו עליו בדוחק ובצמצום, בעיקר בגלל הריחוק מבית הוריו.

לאחר סיום לימודיו בישיבה, נישא לשרה בת הרב מכלוף סוויסה, והחל לעסוק במסחר, תוך כדי לימוד תורה. בשנים שלאחר מכן שימש כדיין, וכרב הקהילה היהודית באיתזראר ובתיזנית שבמרוקו.

במשך חייו שימש גם כמוהל, ונהג לסייע כספית למשפחות מעוטות יכולת שלא היה באפשרותן לעשות את סעודת הברית. כמו כן נודע בשקידתו בלימוד התורה, ורבות סופר על כך שלא שם ליבו לחפצים שנעלמו מביתו בעודו שקוע בלימוד. הודות לשליטתו בתורת הקבלה, התפרסם אף כבעל מופת סביב אזור מגוריו.

הלך לעולמו ב-6 באוגוסט 1956 (כ"ט באב ה'תשט"ז), ונקבר בתיזנית. בשנת 2002 הועלו עצמותיו לקבורה בבית העלמין בצפת.

חתניו היו הרבנים יעיש כהן ודוד סוויסה. נכדו, הרב יעקב כהן, ייסד את קרן "עוד יוסף חי", שפעלה להעלאת עצמותיו לישראל, וגם הוציאה לאור מספר ספרים העוסקים בתורתו ובדמותו.

== חיבוריו ==
* אבקת רוכל - דרושים בעניינים שונים (שני כרכים), הודפס בקזבלנקה בחייו
* אמרי יוסף
מספר חיבורים בכתבי יד שהיו באמתחתו, כדוגמת חיבור על השולחן ערוך, אבדו ולא יצאו לאור.

== לקריאה נוספת ==
* שמעון ואנונו, אנציקלופדיה ארזי הלבנון - לתולדות גאוני וחכמי יהדות ספרד והמזרח, הוצאת יפה נוף 2006

== קישורים חיצוניים ==
* [https://www.mytzadik.com/tzadik.aspx?id=276 המקובל יוסף אוחיון], באתר MyTzadik
* [http://www.hebrewbooks.org/pdfpager.aspx?req=41347&pgnum=1 הספר אבקת רוכל חלק א׳], באתר HebrewBooks
* [http://www.zissil.com/topics/Rabbi-Yosef-Ohayon Rabbi Yosef Ohayon], באתר Zissil
* 

קטגוריה:רבנים מרוקאים
קטגוריה:מקובלים
קטגוריה:יהדות הרי האטלס
קטגוריה:מוהלים
קטגוריה:מחברי ספרי דרוש
קטגוריה:אישים שהועלו לקבורה בשנית בארץ ישראל
קטגוריה:יהודים הקבורים בבית הקברות בצפת
קטגוריה:ילידי 1886
קטגוריה:נפטרים ב-1956
לב סדוק

לב סדוק הוא אלבום האולפן השישי של מאיר בנאי. האלבום יצא לאור בשנת 2001, והופק על ידי משה לוי.

== רשימת השירים ==

משתתפים
משה לוי - קלידים
אמיר צורף - גיטרות
יוסי פיין - בס
זאן פול זימבריס תופים

הוקלט באולפני המון

קטגוריה:אלבומי 2001
קטגוריה:אלבומי מאיר בנאי
קטגוריה:אלבומים בעברית
קטגוריה:אלבומים שהופקו על ידי משה לוי
קטגוריה:אלבומי חברת NMC יונייטד אנטרטיינמנט
כמו אגם רוגע: הופעה חיה עם גיטרה ופסנתר

כמו אגם רוגע: הופעה חיה עם גיטרה ופסנתר (נקרא גם כמו אגם רוגע) הוא אלבום הופעה כפול ואלבומו האחרון של מאיר בנאי שיצא בשנת 2011. את האלבום הפיק מוזיקלית בנאי ביחד עם עובד אפרת.

== רשימת הקטעים באלבום ==

דיסק 1

דיסק 2

== רשימת המשתתפים באלבום ==
*מאיר בנאי, עובד אפרת - הפקה מוזיקלית
*מאיר בנאי - שירה, גיטרה ופסנתר
*טכנאי הקלטה ומיקסים: חן נבו
*הפקה בפועל: אלי שיפמן
*מאסטרינג: יעקב מורנו
*עיצוב עטיפה: אמילי ליברמן - סטודיו חץ

==קישורים חיצוניים==

* [https://www.youtube.com/playlist?list=PL5CB664F2DA79C083 האלבום כמו אגם רוגע] ביוטיוב הרשמי של מאיר בנאי

קטגוריה:אלבומי הופעה מ-2011
קטגוריה:אלבומי מאיר בנאי
קטגוריה:אלבומי הופעה בעברית
קטגוריה:אלבומים שהופקו על ידי עובד אפרת
קטגוריה:אלבומי חברת NMC יונייטד אנטרטיינמנט
גשר שלג

גשר שלג (באנגלית: snow bridge) הוא מבנה מקושת מעל בתרון בקרח, בקיע בסלע, פלג או כל פרצה אחרת בקרקע. גשר כזה נוצר באופן טיפוסי על ידי סחף שלג, שיוצר תחילה כרכוב, העשוי לגדול בהדרגה ולהגיע אל עברה השני של הפרצה.
 
== סכנות ==
גשר שלג עלול לכסות כליל את הפרצה ולהוות סכנה: למראית עין זהו משטח שלם ויציב, בעוד שלמעשה הוא מכסה את הבתרון או הבקיע ומסתיר אותו תחת שכבת שלג, שעוביה אינו ידוע והוא עלול להיות לא יותר מסנטימטרים אחדים. 

גשרי-שלג עלולים להיוצר גם בתוך בתרון, כך שהוא נראה רדוד באופן מטעה.

הואיל וגשר שלג עבה ויציב יותר בשולי הבתרון, נפילה דרך גשר מתרחשת בדרך כלל במרחק מה מן השפה. 

==קישורים חיצוניים==

קטגוריה:שלג
שלג
קטגוריה:טיפוס
שבטי האינדיאנים של נהר קולורדו

שמורת האינדיאנים נהר קולורדו
רודיאו לנערים בשמורת האינדיאנים של נהר קולורדו, 1972
שדות חיטה לאורך נהר הקולורדו בשמורת האינדיאנים של נהר קולורדו. [[חיטה, אלפלפה ומלונים הם בין היבולים החשובים ביותר כאן]]
שבטי האינדיאנים של נהר קולורדו (באנגלית: Colorado River Indian Tribes) הם קבוצה אתנית של אינדיאנים בארצות הברית, שבט המוכר על ידי הממשל הפדרלי של ארצות הברית (federally recognized tribe) הכולל ארבע קבוצות אתניות נפרדות: הצ'מהואווי, ההופי, המוהאבי והנאוואחו השוכנות בתחומי שמורת האינדיאנים של נהר קולורדו, שמורת אינדיאנים המשתרעת על שטח של 1,120 קילומטרים רבועים בשטחן של אריזונה וקליפורניה. מספר חברי השבט הוא 4,277.

==היסטוריה==
השמורה הוקמה ב-3 במרץ 1865 עבור "אינדיאנים של הנהר האמור ויובליו". בתחילה היו אלו המוהאבי והצ'מהואווי, וב-1945 הועברו לשמורה בני ההופי והנאוואחו. במלחמת העולם השנייה הוקמו על אדמת השמורה מחנות מעצר לאלפי אמריקנים ממוצא יפני ששהו במקום שלוש שנים. החותם השבטי נוצר על ידי ג'ון סקוט (John Scott) ב-1966, וארבע הנוצות מייצגות את ארבע הקבוצות האתניות. הדגל השבטי עוצב על ידי מרג'י מקייב (Margie McCabe), ואומץ רשמית ב-1979.

==שמורה==
שמורת האינדיאנים נהר קולורדו היא שמורת אינדיאנים בדרום-מערב ארצות הברית. עיקר שטח השמורה הוא במערב מחוז לה פאז באריזונה, כשחלקים קטנים משתרעים בדרום-מערב מחוז סן ברנרדינו וצפון-מזרח מחוז ריברסייד בקליפורניה. סך כל השטח הוא 1,119.44 קילומטרים רבועים, רובם בתחומי עמק פארקר. בגבולה הדרום-מערבי היא גובלת בעמק פאלו ורדה (Palo Verde Valley). מטה השבט שוכן בפארקר.

בני השבט חיים בעיקר בקהילות בתוך וסביב העיירה פארקר, הקהילה הגדולה ביותר ופוסטון (Poston). מפקד האוכלוסין של ארצות הברית משנת 2000 דיווח כי בתחומי השמורה חיו 9,201 נפשות.

==ממשל==
השבט והשמורה נשלטים על ידי מועצה נבחרת שבה תשעה חברים, והמנוהלים על ידי יושב ראש שבטי, מזכיר וגזבר. פקידים אלו נבחרים מבין חברי המועצה. כל אחת מארבע הקבוצות האתניות השוכנות בשמורה ממשיכות לשמור וליישם את דרכן המסורתית וזהותן הדתית והתרבותית הייחודית.

==התפתחות הכלכלית==
כלכלת השבט מבוססת על תעשייה קלה, ממשל, נופש וחקלאות, ספציפית גידול יבולים של אלפלפה, כותנה, חסה וסורגום. לשבטי האינדיאנים של נהר קולורדו יש זכויות מים עדיפויות ל-884 מיליון מטרים מעוקבים ממי נהר הקולורדו, כמות המייצגת כמעט שליש מההקצבה של מדינת אריזונה כולה למי הקולורדו.

השבט הקים את אתר הנופש והקזינו בלווטר (BlueWater Resort and Casino), השוכן כ-3 קילומטרים ממרכז העיירה פארקר כייעד תיירותי על נהר הקולורדו. המקום נפתח ב-1999. שטח הקזינו 2,800 מטרים רבועים ויש בו יותר מ-500 מכונות מזל. באתר הנופש יש בית מלון ובו 200 חדרים, אולם בינגו בשטח של קרוב ל-1,000 מטרים רבועים, פארק מים מקורה, אולם קולנוע, חדר משחקי וידאו, מרינה ואולם הופעות.

מוזיאון שבטי האינדיאנים של נהר קולורדו וחנות מתנות שוכנים בעיירה פארקר, ומוצגים בהם עבודות אמנות היסטוריות ובנות זמננו, במיוחד קרמיקה, מתוצרת בני השבט.

==קישורים חיצוניים==

* 
<div class="mw-content-ltr">
* [http://www.crit-nsn.gov/ Colorado River Indian Tribes], official website
* [http://www.bluewaterfun.com BlueWater Resort and Casino]
</div>

==הערות שוליים==
מבט על נהר הקולורדו והמרינה והמתקנים לאורך הנהר של אתר הנופש והקזינו בלווטר

קטגוריה:אינדיאנים: שבטים בארצות הברית
קטגוריה:אריזונה
קטגוריה:קליפורניה
פייקום סנטר

פייקום סנטר (באנגלית: Paycom Center, בעבר נקרא פורד סנטר (באנגלית: Ford Center) וצ'ספיק אנרג'י ארנה (באנגלית: Chesapeake Energy Arena), הוא אולם ספורט רב-תכליתי השוכן בעיר אוקלהומה סיטי שבאוקלהומה, ארצות הברית. תכולת האולם עומדת על 18,203 מקומות ישיבה. האולם משמש כמגרשה הביתי של קבוצת הכדורסל מליגת ה-NBA אוקלהומה סיטי ת'אנדר.

==קישורים חיצוניים==

*

קטגוריה:אוקלהומה סיטי: ספורט
קטגוריה:אולמות כדורסל בארצות הברית
קטגוריה:אוקלהומה סיטי ת'אנדר
פטר הראשון, הדוכס הגדול של אולדנבורג

פטר הראשון, הדוכס הגדול של אולדנבורג (בגרמנית: Peter I. von Oldenburg; 17 בינואר 1755 - 21 במאי 1829) היה דוכס אולדנבורג בין השנים 1823 - 1829, ובסוף שלטונו הפך לדוכס גדול.

==ביוגרפיה==
פטר נולד ב-17 בינואר 1755 בריזנבורג, לגאורג לודוויג, נסיך הולשטיין-גוטורפ ולסופיה שרלוטה, נסיכת שלזוויג-הולשטיין-זונדרבורג-בק, בתם של פרידריך וילהלם השני, דוכס שלזוויג-הולשטיין-זונדרבורג-בק ואורסולה אנה, רוזנת העיר דוהנה-שלודין-קארווינדן.

ב-6 ביולי 1785 מת דודו פרידריך אוגוסט הראשון, דוכס אולדנבורג, ובן דודו וילהלם, דוכס אולדנבורג עלה לשלטון במקומו. מכיוון שווילהלם היה נכה ורפה שכל, משל פטר כעוצר בשמו. בנוסף ירש פטר את בישופות ליבק, שבה כיהן דודו כבישוף עד מותו.

בשנת 1803 הוחלט על חילוט נכסי הכנסייה באימפריה הרומית הקדושה, ובישופות ליבק צורפה לדוכסות אולדנבורג.

במהלך המלחמות הנפוליאוניות הצטרף פטר, ששלט בדוכסות במקום וילהלם, לצד הקואליציה האנטי-צרפתית השלישית. בשנת 1806 נכבשה דוכסות אולדנבורג על ידי הצרפתים וההולנדים, אך בשנת 1807 שוקמה הדוכסות, ובשנת 1808 הצטרפה הדוכסות לקונפדרציה של הריין. עם זאת, בשנת 1810 נכבשה הדוכסות על ידי נפוליאון, ופטר שהיה עוצר הדוכסות הצטרף לבעלות הברית.

בשנת 1815 במהלך קונגרס וינה קיבלה הדוכסות שטחים נוספים הוענק לווילהלם התואר דוכס גדול, אולם וילהלם לא השתמש בו. ב-2 ביולי 1823 מת וילהלם, דוכס אולדנבורג ללא יורשים, ופטר עלה לשלטון במקומו. בשנת 1829 קיבל פטר תואר של דוכס גדול, וב-21 במאי אותה שנה מת פטר, ובנו אוגוסט, הדוכס הגדול של אולדנבורג עלה לשלטון במקומו.

==משפחתו==
ב-6 ביוני 1781 התחתן פטר עם פרדריקה, דוכסית וירטמברג, בתם של פרידריך השני אויגן, דוכס וירטמברג ופרדריקה דורותיאה, מרקיזת ברנדנבורג-שוודט, ממנה נולדו לו שני ילדים:
* אוגוסט, הדוכס הגדול של אולדנבורג (1783–1853)
* גאורג, דוכס אולדנבורג (1784–1812)

== אילן יוחסין ==

==קישורים חיצוניים==

* 

{| class="wikitable" align="center" style="margin:auto;"
|-
| colspan="3" align="center"| פטר הראשון, הדוכס הגדול של אולדנבורג בית הולשטיין-גוטורפ (ענף של בית אולדנבורג) נולד: 15 בינואר 1755 מת: 21 במאי 1829
|-
| rowspan="1" align="center"| פרידריך אוגוסט מהולשטיין-גוטורפ
| rowspan="1" align="center"| בישופות ליבק 1785–1803
| rowspan="1" align="center"| הבישופות פורקה
|-
| rowspan="1" align="center"| וילהלם, דוכס אולדנבורג
| rowspan="1" align="center"| דוכסות אולדנבורג 1823–1829
| rowspan="1" align="center"| שדרוג המדינה
|-
| rowspan="1" align="center"| הקמה חדשה
| rowspan="1" align="center"| הדוכסות הגדולה של אולדנבורג 1829
| rowspan="1" align="center"| אוגוסט, הדוכס הגדול של אולדנבורג
|}

קטגוריה:דוכסים גרמנים
קטגוריה:ילידי 1755
קטגוריה:גרמנים שנפטרו ב-1829
מודה סנטר

מודה סנטר (באנגלית: Moda Center) הוא היכל הממוקם בעיר פורטלנד שבאורגון, ארצות הברית, המשמש לאירועי ספורט ובידור. האולם מכיל 19,393 מקומות ישיבה ומשמש בתור אולמה הביתי של קבוצת ה-NBA פורטלנד טרייל בלייזרס וקבוצת ההוקי פורטלנד וינטרהוקס.

האולם נבנה בעלות של כ-262 מיליון דולרים ונפתח ב-12 באוקטובר 1995.

== גלריה ==
<gallery>
קובץ:Rose Garden Arena Interior.jpg|פנים האולם
קובץ:RoseGardenArenaInterior3.jpg|פנים האולם
קובץ:Rosegarden.png|חזית האולם
קובץ:Portland Thunder vs. San Jose SaberCats (3) -- Moda Center, Portland, OR -- April 18, 2014.jpg|פנים האולם בזמן משחק פוטבול באולמות
</gallery>

== קישורים חיצוניים ==

* 

* [http://www.modaportland.com/ קישורים חיצוניים]

קטגוריה:פורטלנד: ספורט
קטגוריה:אולמות כדורסל בארצות הברית
קטגוריה:פורטלנד טרייל בלייזרס
פבריס אנסאקלה

פבריס אנסאקלה (נולד ב-21 ביולי 1990 במחוז סן-סן-דני, צרפת) הוא כדורגלן קונגולזי המשחק בעמדת המגן השמאלי בנשאטל גזמאקס מהליגה השווייצרית השנייה ובנבחרת הרפובליקה הדמוקרטית של קונגו. כמו כן הוא יכול לתפקד גם בתפקיד הקשר והבלם.

==קריירת מועדונים==

אנסאקלה החל את הקריירה שלו בנוער של AS בונדי, שם שיחק ארבע שנים לפני שהוא עזב לקבוצת טרואה. לאחר שהצטיין באקדמיית הנוער ושיחק משחקים בינלאומיים בנוער של הנבחרת, הוא זומן לקבוצה הבוגרת על ידי מאמן הקבוצה לודוביק בטאלי. את הופעת הבכורה שלו בקבוצה ערך ב-9 בספטמבר 2008 כאשר הוא נכנס כמחליף במסגרת גביע הליגה הצרפתית נגד אנז'ה, משחק שהסתיים בניצחון 1–2. שלושה ימים מאוחר יותר אנסאקלה ערך את הופעת הבכורה בליגה כמחליף בהפסד 1–2 לקלרמונט. ב-19 בספטמבר פתח בהרכב ושותף ל-62 דקות בהפסד הקבוצה ללאנס. במשך שאר העונה היה בסגל אך היה שותף במשחקים כאשר עלה לעיתים כמחליף. ב-7 במרץ 2009 חתם על הארכת חוזה לשלוש שנים עד יוני 2012.

בסוף אוגוסט 2013, אנסאקלה חתם על חוזה לשלוש שנים באנדרלכט הבלגית ובעונת 2016/17 הושאל לאלניהספור הטורקית.

==תארים==

==== אנדרלכט ====
* ליגת העל הבלגית (1): 2013/14
* הסופר קאפ הבלגי (1): 2014

==== בשיקטש ====

* אליפות טורקיה: 2020/2021

==קישורים חיצוניים==

* [https://web.archive.org/web/20170123200718/http://www.alanyaspor.org.tr/fabrice-n-sakala פרופיל השחקן באתר הרשמי של אלניהספור]

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: מגני כדורגל
קטגוריה:כדורגלני טרואה
קטגוריה:כדורגלני אנדרלכט
קטגוריה:כדורגלני אלניהספור
קטגוריה:כדורגלני בשיקטש
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2017
קטגוריה:ילידי 1990
קנת' סטיוארט

קנת' סטיוארט (; 9 בספטמבר 1891 - 3 בנובמבר 1945) היה גנרל קנדי, אשר שימש כמפקד צבא קנדה, וכמפקד הארמייה הראשונה במהלך מלחמת העולם השנייה.

==ביוגרפיה==
סטיוארט נולד ב-9 בספטמבר 1891 בעיר שלושת הנהרות בקוויבק, קנדה. הוא למד במכללה המלכותית הצבאית של קנדה, ובשנת 1911 התגייס לצבא קנדה. במהלך מלחמת העולם הראשונה הוא לחם בחזית המערבית במסגרת ההנדסה הקרבית. ב-25 במאי 1919 הוא מונה לקצין ההנדסה של המחוז הצבאי ה-13, עד 31 במאי 1920. ב-1 ביוני של אותה שנה מונה לקצין ההנדסה של המחוז הצבאי ה-5, וב-25 בינואר 1928 הועבר למחוז הצבאי ה-11. ב-1 באוקטובר 1929 מונה לעוזר ראש אגף המודיעין, וב-22 ביוני 1931 הועלה לדרגת לוטננט קולונל. ב-1 בינואר 1934 הוא מונה למדריך במכללה הצבאית המלכותית, וב-12 בדצמבר 1938 מונה למנהל בכיר באגף המודיעין. 

ב-15 באוקטובר 1939 הוא הועלה לדרגת קולונל, ומונה למפקד המכללה הצבאית המלכותית של קנדה. ב-13 במרץ 1941 הוא מונה לסגן מפקד צבא היבשה הקנדי, והחזיק בתפקיד עד 13 בדצמבר של אותה שנה. לאחר מכן מונה למפקד צבא היבשה הקנדי, עד 26 בדצמבר 1943 עת מונה למפקד הארמייה הקנדית הראשונה - הכוח הצבאי הקנדי הגדול ביותר שהוקם בהיסטוריה. הוא פיקד על הארמייה עד 20 במרץ 1944, עת העביר את הפיקוד להארי קריראר. תחת פיקודו הארמייה לא השתתפה בקרבות. לאחר מכן מונה לראש מטה הכוחות הקנדיים בבריטניה, והחזיק בתפקיד עד 11 בנובמבר של אותה שנה.

סטיוארט נפטר ב-3 בנובמבר 1945 באוטווה בגיל 54.

==קישורים חיצוניים==

* [http://www.generals.dk/general/Stuart/Kenneth/Canada.html קנת' סטיוארט] 
* 

קטגוריה:גנרלים קנדים
קטגוריה:מפקדי ארמיות במלחמת העולם השנייה
קטגוריה:אנשי צבא קנדים במלחמת העולם הראשונה
קטגוריה:מסדר האמבט: עמיתים
קטגוריה:מעוטרי אות השירות המצוין
קטגוריה:אנשי צבא קנדים במלחמת העולם השנייה
קטגוריה:מעוטרי הצלב הצבאי
קטגוריה:קנדים שנולדו ב-1891
קטגוריה:נפטרים ב-1945
N.S.U פרינץ 1000

אנ.אס.או פרינץ 1000
אנ.אס.או פרינץ 1000
מנוע אנ.אס.או פרינץ 1000, שנת 1964
אנ.אס.או פרינץ 1000
N.S.U פרינץ 1000 (גרמנית: NSU Prinz 1000) היא מכונית קטנה סדאן 2 דלתות שיוצרה על ידי יצרנית הרכב הגרמנית NSU, בין השנים 1963–1973.

הפרינץ 1000 הוצג לראשונה בתערוכת הרכב בפרנקפורט בשנת 1963. עד יולי 1972 יוצרו 49,327 יחידות. גוף הפרינץ 1000 דמה מאוד לגוף הפרינץ 4, אבל היה יותר גדול ב-32 סנטימטרים.

דגם הסטיישן, ה-NSU P10 שיוצר באורוגוואי על ידי "NSU" בשיתוף יצרנית הרכב האורוגוואית "Nordex S.A" בין השנים 1970–1971 התבסס על דגם ה"N.S.U פרינץ 1000".

==היסטוריה==
"אנ.אס.או" הייתה חברה גרמנית ליצור אופנועים ומכוניות שנוסדה בשנת 1873. נרכשה על ידי קבוצת פולקסווגן בשנת 1969. פולקסווגן מיזגה את אנ.אס.או עם "אוטו אוניון" ויצרה את אאודי. בשנת 1955 הייתה אנ.אס.או יצרנית האופנועים הגדולה בעולם. בשנת 1957 נכנסה לשוק המכוניות.

==יצור ה- אנ.אס.או פרינץ 1000==
* גרמניה
* אורוגוואי - בין השנים 1970–1970
* יוגוסלביה
* מצרים - תחת השם "רעמסס"

==דגמים==
* N.S.U פרינץ 1000
* N.S.U פרינץ c 1000
* N.S.U פרינץ 1000 TT, (בשנים 1965–1967 יוצרו 14,292 יחידות)
* N.S.U פרינץ 1000 TTS

==מפרט טכני ומידות==
* מנוע אחורי, 4 צילינדרים 996 סמ"ק, מקורר אוויר, המפיק 29 כ"ס
* מנוע אחורי 1,085 סמ"ק, מקורר אוויר
* מנוע אחורי 1,177 סמ"ק המפיק 48 כ"ס ו- 51 כ"ס, בדגם ה-TTS מנוע מקורר אוויר המפיק 61 כ"ס
* תמסורת ידנית 4 מהירויות
* אורך הרכב - 3,760 מ"מ
* רוחב - 1,490 מ"מ
* גובה - 1,364 מ"מ
* בסיס גלגלים - 2,250 מ"מ

==אנ.אס.או פרינץ 4 בישראל==
בשנות השישים, יבואן אנ.אס.או הייתה חברת "מכוניות הדר בע"מ". משרד היבואן היה בדרך פתח-תקווה 72 בתל אביב. מחיר היחידה היה כ־12,000 ל"י. בישראל - N.S.U פרינץ 1000 התחרתה בתכונות ובמחיר ב- קונטסה 1300, ויוה ווקסהול, אוסטין 1100, סימקה 1000, ו-פורד אנגליה.

==ראו גם==
* N.S.U פרינץ 4
* NSU
* NSU ספיידר
* אאודי

==לקריאה נוספת==
* [http://www.nostal.co.il/Site.asp?table=Terms&option=single&serial=598&subject=%F4%E9%F8%EE%E5%FA אנ.אס.יו ], אתר הנוסטלגיה
* [http://autocade.net/index.php/NSU_Prinz_1000 אנ.אס.יו פרינץ 1000], autocade.net
* 
* [http://www.lanemotormuseum.org/collection/cars/item/nsu-prinz-1000-1967 פרינץ 1000], NSU Prinz 1000- 1967 - Lane Motor Museum

==קישורים חיצוניים==

==הערות שוליים==

קטגוריה:דגמי מכוניות שהושקו ב-1963
פרינץ 1000
קטגוריה:כלי רכב גרמניים
קטגוריה:מכוניות מנוע אחורי
קטגוריה:מכוניות סופרמיני
קאסל בראבו

ענן הפטרייה של קאסל בראבו, כפי שנראה ממטוסי חיל האוויר האמריקאים שתיעדו את הניסוי.]]
קאסל בראבו (באנגלית: Castle Bravo) היה שם הקוד שניתן לניסוי של ארצות הברית בפצצת מימן. ניסוי זה נערך ב-1 במרץ 1954 באטמוספירה מעל האי ביקיני, איי מרשל, והיה הניסוי הראשון בסדרת הניסויים "קאסל". במהלך ניסוי זה פוצצה פצצת "קאסל בראבו", שעוצמתה הייתה 15 מגהטון של TNT (כ-30% מהפצצה החזקה ביותר בעולם - פצצת הצאר). העוצמה שנוצרה בפיצוץ זה הייתה גבוהה בהרבה מהעוצמה המשוערת של 4–8 מגה טון, וגרמה לנזקים כבדים באתר הניסוי ובאזורים סמוכים, ובתוספת הרוחות שהיו בזמן הניסוי, גרמה בשוגג לזיהום הרדיואקטיבי העצום ביותר שנוצר אי פעם על ידי ארצות הברית.

נשורת גרעינית שנוצרה מפגיעת הפיצוץ בקרקע התפזרה על תושבי האיים, ובנוסף תוצרי הפיצוץ יצרו נשורת של גז ואבק שהתפשטה עם הרוח על שטחים נרחבים בעולם. תושבי האי פונו באופן בלתי מתוכנן, רק שלושה ימים לאחר הפיצוץ, וסבלו ממחלות רדיואקטיביות. כמו כן נפגעה מהזיהום גם סירת דייגים יפנית, שהייתה בקרבת מקום. עוצמת הפיצוץ גרמה לתגובה בין לאומית כנגד ניסויים גרעיניים באטמוספירה, ובסופו של דבר הובילה להחלטה להפסיק ניסויים בפצצות מימן.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נשק תרמו-גרעיני: ניסויים
תיאטרון לה מאמא

תיאטרון לה מאמא, 2006
תיאטרון לה מאמא (באנגלית: La MaMa Experimental Theatre Club (La MaMa E.T.C)) הוא תיאטרון אוף-אוף ברודוויי , שנוסד ב-1961 בידי אלן סטיוארט . הוא שוכן בשכונת לואר איסט סייד ברובע מנהטן, ניו יורק. התיאטרון צמח מתוך המרתף של בוטיק עיצוב האופנה של סטיוארט. בשעות הלילה שימש מתחם הבוטיק כתיאטרון למחזאים מתחילים. תיאטרון לה מאמא הפך בלמעלה מחמישים שנותיו למוסד תרבותי בעל שם עולמי.

==קישורים חיצוניים==

* 
* [http://www.lamama.org/archives/year_lists/playlist.html רשימת הפקות של תיאטרון לה מאמא בשנים 2010-1962]
* יונתן אסתרקין, [http://www.nrg.co.il/online/47/ART2/202/058.html המאמא של התיאטרון: פרידה מאלן סטיוארט], באתר nrg, 19 בינואר 2011
* אמיר אוריין, [http://www.roomtheater.co.il/post.php?id=469 לה מאמא - כולם היו הילדים שלה], האתר של אמיר אוריין
* 

קטגוריה:ניו יורק: תיאטראות
N.S.U פרינץ ספורט

אנ.אס.יו פרינץ ספורט 
אנ.אס.יו פרינץ ספורט, פתיחת מכסה מנוע אחורי 
אנ.אס.יו פרינץ ספורט 
אנ.אס.יו פרינץ ספורט 
N.S.U פרינץ ספורט היא מכונית ספורטיבית קטנה, 2 דלתות קופה שיוצרה על ידי יצרנית הרכב הגרמנית NSU בין השנים 1958–1967.

סך הכול יוצרו 20,831 יחידות.
==היסטוריה==
"אנ.אס.יו" הייתה חברה גרמנית ליצור אופנועים ומכוניות שנוסדה בשנת 1873. נרכשה על ידי קבוצת פולקסווגן בשנת 1969. פולקסווגן מיזגה את אנ.אס.יו עם "אוטו יוניון" ויצרה את אאודי. בשנת 1955 הייתה אנ.אס.יו יצרנית האופנועים הגדולה בעולם. בשנת 1957 נכנסה לשוק המכוניות.

== ייצור ה-אנ.אס.יו פרינץ ספורט== 
* גרמניה
* איטליה

==מפרט טכני ומידות==
* מנוע 2 צילינדרים, 583 סמ"ק, מקורר אוויר המפיק 22 כ"ס
* מנוע 598 סמ"ק, (משנת 1961)
* אורך הרכב - 3,560 מ"מ
* רוחב - 1,520 מ"מ
* גובה - 1,235 מ"מ
* משקל - 565 ק"ג
* מהירות שיא - 120 קמ"ש
* עצוב- ברטונה (איטליה)
==ראו גם==
* NSU
==לקריאה נוספת==
* [https://www.youtube.com/watch?v=-6YJpvMHN0o אנ.אס.יו פרינץ ספורט ] (2:12 דקות), יו-טיוב
* [https://www.youtube.com/watch?v=hRISPLtv1_4 אנ.אס.יו פרינץ ספורט, שנת 1963 ] (2:43 דקות), יו-טיוב
* [https://www.youtube.com/watch?v=I1TPmcU7mUo אנ.אס.יו פרינץ ספורט ] (0:59), יו-טיו
* [https://www.youtube.com/watch?v=qGeAFEZSL7U אנ.אס.יו פרינץ ספורט 1965 ] (5:24 דקות), יו-טיוב
* [http://www.carstyling.ru/en/car/1958_nsu_sport_prinz/ פרינץ ספורט 1958 - ברטונה ]

==קישורים חיצוניים==

==הערות שוליים==

קטגוריה:דגמי מכוניות שהושקו ב-1958
קטגוריה:מכוניות קופה
פרינץ ספורט
קטגוריה:מכוניות מנוע אחורי
קטגוריה:כלי רכב גרמניים
אוגוסט, הדוכס הגדול של אולדנבורג

אוגוסט, הדוכס הגדול של אולדנבורג (בגרמנית: August von Oldenburg; 13 ביולי 1783 - 27 בפברואר 1853) היה הדוכס הגדול של אולדנבורג בין השנים 1829–1853.

==ביוגרפיה==
אוגוסט נולד ב-13 ביולי 1783 בטירת ראסטדה שליד אולדנבורג, לפטר, נסיך הולשטיין-גוטורפ ולפרדריקה, דוכסית וירטמברג, בתם של פרידריך השני אויגן, דוכס וירטמברג ופרדריקה דורותיאה, מרקיזת ברנדנבורג-שוודט.

בשנת 1785 מונה אביו לבישוף ליבק, ובנוסף מונה לעוצר דוכסות אולדנבורג במקום וילהלם, דוכס אולדנבורג, שהיה נכה ורפה שכל. אוגוסט התחנך יחד עם אחיו גאורג, דוכס אולדנבורג, ובשנת 1803 למדו באוניברסיטת לייפציג. בין השנים 1805–1807 ביקרו השניים באנגליה ובסקוטלנד, ובשנת 1808 ליווה אוגוסט את אביו לארפורט, שם נפגשו נפוליאון ואלכסנדר הראשון, קיסר רוסיה. בשנת 1810 נכבשה הדוכסות על ידי הצרפתים, ואוגוסט ואביו יצאו לגלות ברוסיה, שם מונה אוגוסט בשנת 1811 למושל אסטוניה, וכיהן בתפקיד זה עד לשנת 1816.

בשנת 1829 מת אביו פטר הראשון, הדוכס הגדול של אולדנבורג, ואוגוסט עלה לשלטון במקומו. במהלך מהפכות 1848 התעוררה מעט תסיסה בדוכסות למען חוקה יותר ליברלית, ובשנת 1849 חוקק אוגוסט חוקה מאוד ליברלית. בשנת 1852 הוכנסו כמה שינויים לחוקה, ובכל זאת היא נשארה אחת המתקדמות ביותר מבין מדינות הקונפדרציה הגרמנית. ב-27 בפברואר 1853 מת אוגוסט, ובנו פטר השני, הדוכס הגדול של אולדנבורג עלה לשלטון במקומו.

==משפחתו==
ב-24 ביולי 1817 התחתן אוגוסט עם אדלהייד, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה, נסיכת נסאו-ויילבורג, ממנה נולדו לו שתי בנות:
* אמליה מאולדנבורג (1818–1875), התחתנה עם אותון, מלך יוון
* פרדריקה מאולדנבורג (1820–1891), התחתנה עם יקוב פון וושינגטון, שהיה קרוב רחוק של ג'ורג' וושינגטון

בשנת 1820 מתה אשתו אדלהייד, וב-24 ביוני 1825 התחתן אוגוסט עם אחותה אידה, נסיכת אנהלט-ברנבורג-שאומבורג-הוים, ממנה נולד לו ילד אחד:
* פטר השני, הדוכס הגדול של אולדנבורג (1827–1900)

ב-5 במאי 1831 התחתן אוגוסט עם ססיליה, נסיכת שוודיה, בתם של גוסטב הרביעי אדולף, מלך שוודיה ופרדריקה מבאדן, ממנה נולדו לו 3 ילדים:
* אלכסנדר פרידריך גוסטב (1834–1835)
* ניקולאוס פרידריך אוגוסט (1836–1837)
* אלימאר, דוכס אולדנבורג (1844–1895)

== אילן יוחסין ==

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| אוגוסט, הדוכס הגדול של אולדנבורג בית הולשטיין-גוטורפ (ענף של בית אולדנבורג) נולד: 13 ביולי 1783 מת: 27 בפברואר 1853
|-
| rowspan="1" align="center"| פטר הראשון
| rowspan="1" align="center"| הדוכסות הגדולה של אולדנבורג 1829–1853
| rowspan="1" align="center"| פטר השני
|}

קטגוריה:דוכסים גרמנים
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מקבלי עיטור אנדריי הקדוש
קטגוריה:אבירי מסדר הפיל
קטגוריה:אבירי מסדר העיט השחור
קטגוריה:מקבלי עיטור גיאורגי הקדוש
קטגוריה:בוגרי אוניברסיטת לייפציג
קטגוריה:גרמנים שנולדו ב-1783
קטגוריה:גרמנים שנפטרו ב-1853
בית הממשלה (מחוז מוסקבה)

בית ממשלת מחוז מוסקבה (ברוסית: Дом Правительства Московской области; מכונה לעיתים בשם עיר הזכוכית במיאקינינו, Стеклянный город в Мякинино) הוא קומפלקס מבנים ממשלתיים על גדותיו המערביים של נהר מוסקבה, במחוז מוסקבה בשטח העיר קרסנוגורסק, לא הרחק ממרכז קרוקוס סיטי ומתחנת המטרו מיאקינינו.

המבנה מאכלס את משרדו של מושל מחוז מוסקבה ומאגד תחת קורת גג אחת את בית המשפט המחוזי של מחוז מוסקבה ואת כל מחלקות ומשרדי הממשלה של מחוז מוסקבה. הבניין נבנה בשנים 2004–2007.

גובה המבנה מגיע ל-82 מטרים והוא כולל 17 קומות שהופכות אותו לבניין הגבוה ביותר בעיר קרסנוגורסק. חזיתות הבניין עשויות מזכוכית על מנת לשקף את הבניין ואת ייעוד הממשלה על מנת שתהיה שקופה לציבור. בתוככי הבניין, המעליות אף הן עשויות זכוכית וישנם גנים מיניאטוריים בתוככי קומפלקס המבנים.

מגדל המושל, שבתוככי הקומפלקס, מגיע לגובה של 90 מטרים והוא בעצם מגדל אליפטי מסיבי שבתוכו מעליות, הנושא את מנחת המסוקים שעל גג המבנה. מנחת זה הוא הפרט הבולט ביותר בקומפלקס המבנים והוא הפך לסימן ההיכר שלו.

מתחת לבניין ישנה חניה תת-קרקעית שביכולתה לאכלס 2,000 רכבים.
==ראו גם==
* בית הממשלה הרוסית במוסקבה
==קישורים חיצוניים==

* 

קטגוריה:מחוז מוסקבה: מבנים
קטגוריה:רוסיה: מעונות רשמיים
קטגוריה:קרסנוגורסק
N.S.U פרינץ 1, פרינץ 2, פרינץ 3

אנ.אס.יו פרינץ 2, שנת 1959
אנ.אס.יו פרינץ 1
אנ.אס.יו פרינץ 3
N.S.U פרינץ 1, פרינץ 2, פרינץ 3, (NSU Prinz I, II & III), מכונית מיני, 2 דלתות, 4 מושבים שיוצרה על ידי יצרנית הרכב הגרמנית NSU בין השנים 1958–1962.

בספטמבר 1957 הושקה ה-"פרינץ 1" בתערוכת המכוניות בפרנקפורט. הייצור התחיל במרץ 1958.

דגמי ה"פרינץ 1", "פרינץ 2" ו-"פרינץ 3" הורכבו בגרמניה, צ'ילה ואוסטרליה.

==גרסאות==
* N.S.U פרינץ 1
* N.S.U פרינץ 2 (היצור התחיל בשנת 1959)
* N.S.U פרינץ 3 (היצור התחיל בשנת 1960)

==מפרט טכני ומידות==
* מנוע אחורי 2 צילינדרים, מקורר אוויר 583 סמ"ק, המפיק 15 כ"ס ו-20 כ"ס
* ב-1960 בדגם הפרינץ 2 שודרג המנוע ל-30 כ"ס
* תמסורת ידנית 4 מהירויות
* אורך הרכב - 3,150 מ"מ
* רוחב - 1,422 מ"מ
* גובה - 1,346 מ"מ
* משקל - 496 ק"ג
* מהירות מרבית - 120 קמ"ש

==ראו גם==
* NSU
* N.S.U פרינץ 4

==לקריאה נוספת==
* [http://www.microcarmuseum.com/tour/nsu-prinz-rhd.html אנ.אס.יו פרינץ 3 ] 
* [https://www.youtube.com/watch?v=yOKhPbq_qWE אנ.אס.יו 1959] (3:17 דקות), יו-טיוב
* [https://www.youtube.com/watch?v=lMeqiJaC88g אנ.אס.יו פרינץ ] (2:59 דקות), יו-טיוב
* [https://www.youtube.com/watch?v=HXB1p2kcZJk אנ.אס.יו פרינץ 3, 1961 ] (2:05 דקות), יו-טיוב
* [https://www.youtube.com/watch?v=1aIWVuZnEFw אנ.אס.יו פרינץ 2 ] (4:59 דקות), יו-טיוב
* [https://www.youtube.com/watch?v=CqRMLwiNHnc אנ.אס.יו פרינץ שנת 1961 ] (4:24 דקות), יו-טיוב
* [https://www.youtube.com/watch?v=xS1YnvgOlak אנ.אס.יו פרינץ 2 ] (0:40), יו-טיוב

==קישורים חיצוניים==

==הערות שוליים==

קטגוריה:דגמי מכוניות שהושקו ב-1957
קטגוריה:מכוניות מיני
קטגוריה:מכוניות מנוע אחורי
פרינץ 1
קטגוריה:כלי רכב גרמניים
אריק טשרניחובסקי

אריק טשרניחובסקי לשעבר מבכירי השב"כ אשר שימש כראש אגף המבצעים של שירות הביטחון הכללי.

==ביוגרפיה==
עם גיוסו לצה"ל התנדב טשרניחובסקי לחטיבת הצנחנים והתקבל לסיירת החטיבתית. בצנחנים עבר טשרניחובסקי מסלול הכשרה כלוחם, קורס מ"כים חי"ר וקורס קציני חי"ר. לאחר תום הקורס שב לחטיבה ושירת במגוון תפקידים בה ובסיירת מטכ"ל. בין היתר השתתף במבצע אנטבה. במלחמת לבנון הראשונה לחם כמפקד פלוגה בגדוד צנחנים במילואים 466. לאחר שחרורו מצה"ל התגייס לשב"כ ושירת במגוון תפקידי מטה ופיקוד. הוא שימש ראש היחידה הממלכתית לאבטחת אישים ומשלחות לאחר רצח רבין שבעקבותיו הועלתה היחידה לרמת חטיבה באגף האבטחה. בתפקידו האחרון שימש כראש אגף המבצעים של השירות.

הוא בוגר תוכנית העמיתים של קרן וקסנר ישראל.
==הערות שוליים==

קטגוריה:ראשי אגף המבצעים בשב"כ
קטגוריה:בוגרי תוכנית קרן וקסנר בישראל
קטגוריה:ישראלים שנולדו במאה ה-20
גדעון רובין

גדעון רובין (נולד ב-1973 בתל אביב, ישראל) הוא אמן עכשווי, המתגורר ועובד בלונדון.

==ביוגרפיה==
רובין גדל בסביבה רווית תרבות ואמנות: הוא נכדו של הצייר הישראלי, ראובן רובין, ואביו שימש כדיפלומט ואוצר. בשנת 1999 סיים רובין לימודי BFA בבית הספר לאמנות חזותית בניו יורק. בשנת 2002 סיים לימודי MFA בבית הספר סלייד לאמנות של הקולג' האוניברסיטאי של לונדון.

==עבודותיו==
רובין עוסק בנושאים כגון ילדות ומשפחה, ומצייר ציור מופשט ודיוקנאות. מחיקת הפנים של הדמויות היא סימן היכר בולט של ציוריו. לאחר שהיה עד לפיגועי 11 בספטמבר 2011, רובין בחר לשלב בעבודתו צעצועים שראה ברחובות.

===תערוכות יחיד בולטות===
* 2006 - Tender, גלריה אלון שגב
* 2010 - להחליף אוויר קצת, בית ביאליק, תל אביב 
* 2015 - הזיכרון מרחיק לכת עד לבוקר הזה, מוזיאון הרצליה לאמנות עכשווית
* 2020 - הספר השחור, בית האמנים בירושלים. אוצרת: מרי שק

== קישורים חיצוניים ==
* 
* [http://hosfeltgallery.com/index.php?p=artists&a=Gideon%20Rubin גדעון רובין בגלריה הוספלט] 
* [http://www.imj.org.il/artcenter/newsite/he/?artist=%D7%A8%D7%95%D7%91%D7%99%D7%9F,%20%D7%92%D7%93%D7%A2%D7%95%D7%9F&list=%D7%A8 גדעון רובין] באתר מרכז המידע לאמנות ישראלית של מוזיאון ישראל

==הערות שוליים==

קטגוריה:ציירים ישראלים
קטגוריה:קצרמר ישראלים
קטגוריה:ישראלים שנולדו ב-1973
פטר השני, הדוכס הגדול של אולדנבורג

פטר השני, הדוכס הגדול של אולדנבורג (בגרמנית: Peter II. von Oldenburg; 8 ביולי 1827 – 13 ביוני 1900) היה הדוכס הגדול של אולדנבורג בין השנים 1853–1900.

==ביוגרפיה==
פטר נולד ב-8 ביולי 1827 באולדנבורג, לאוגוסט, נסיך הכתר של אולדנבורג ולאידה, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה מנסאו-ויילבורג.

בצעירותו שירת פטר בצבא הפרוסי בדרגת גנרל חיל הפרשים, ולאחר מכן שירת בצבא ממלכת הנובר כגנרל חיל הרגלים.

בשנת 1853 מת אביו אוגוסט, הדוכס הגדול של אולדנבורג, ופטר עלה לשלטון במקומו. במהלך מלחמת קרים תמך פטר באימפריה הרוסית, עקב קשריו המשפחתיים עם ניקולאי הראשון, קיסר רוסיה. בשנת 1863 הביע פטר את רצונו לקבל את דוכסות שלזוויג ודוכסות הולשטיין, אך לבסוף ויתר על תביעתו. בשנת 1866 הצטרפה הדוכסות בראשות פטר לממלכת פרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1870 לחמו כוחות הדוכסות לצד פרוסיה במלחמת צרפת–פרוסיה, ובשנת 1871 הצטרפה הדוכסות לאימפריה הגרמנית.

בשנת 1895 מתה כלתו אליזבת אנה, נסיכת פרוסיה, ובשנת 1896 מתה אשתו אליזבת, נסיכת סקסוניה-אלטנבורג. בשנת 1899 יצא פטר לטיול ארוך בחו"ל, על מנת להשתחרר מעומס העבודה שלו שגרם לו לבעיות לב. ב-13 ביוני 1900 מת פטר, ובנו פרידריך אוגוסט השני, הדוכס הגדול של אולדנבורג עלה לשלטון במקומו.

==משפחתו==
ב-10 בפברואר 1852 התחתן פטר עם אליזבת, נסיכת סקסוניה-אלטנבורג, בתם של יוזף, דוכס סקסוניה-אלטנבורג ואמליה, דוכסית וירטמברג, ממנה נולדו לו שני בנים:
* פרידריך אוגוסט השני, הדוכס הגדול של אולדנבורג (1852–1931)
* גאורג לודוויג, דוכס אולדנבורג (1855–1939)

== אילן יוחסין ==

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| פטר השני, הדוכס הגדול של אולדנבורג בית הולשטיין-גוטורפ (ענף של בית אולדנבורג) נולד: 8 ביולי 1827 מת: 13 ביוני 1900
|-
| rowspan="1" align="center"| אוגוסט
| rowspan="1" align="center"| הדוכסות הגדולה של אולדנבורג 1853–1900
| rowspan="1" align="center"| פרידריך אוגוסט השני
|}

קטגוריה:דוכסים גרמנים
קטגוריה:גרמנים שנולדו ב-1827
קטגוריה:גרמנים שנפטרו ב-1900
שמואל כהנא שפירא

הרב שמואל (יהודה) שפירא (1926 תרפ"ו – 19 בדצמבר 2011, כ"ג בכסלו תשע"ב) היה דיין, כיהן כאב בית הדין בבית הדין הרבני בירושלים.
==ביוגרפיה==

נולד בירושלים להענע רייזל (לבית זקס) ולרב שלמה זלמן.

למד בתלמוד תורה בשכונת גאולה, בישיבת חברון ולאחר מכן, החל משנת ה'תש"ז, בישיבת מרכז הרב. שירת בצה"ל בזמן מלחמת העצמאות.<ref>, עמ' 34</ref> בעת לימודיו במרכז הרב זכה בפרס משרד הדתות לבני ישיבות מצטיינים לשנת תשי"ג. נישא לחיה בת הרב אריה ליב בויארסקי מרבני פרדס חנה, חתנו של הרב אליהו דוד שולזינגר.

לאחר נישואיו מונה לדיין בעיר טבריה,<ref>, עמ' 51</ref> ולאחר מספר שנים מונה לאב"ד.<ref>ראו: , עמ' 140</ref> בהמשך היה גם ר"מ בישיבת מרכז הרב בה למד, ואב"ד בבית הדין הרבני בירושלים.

==מפסיקותיו==
* קבע שאסיר חייב במזונות בניו.

== משפחתו ==
אביו של הרב שפירא היה בנו של הרב צבי אשר, מראשי ישיבת המקובלים שער השמים. הרב שפירא הוא דור 27 לרש"י ובן נינו של רבי משה מגיד ריבלין מתלמידי הגר"א שעלו ארצה בעליית תלמידי הגר"א. משפחתו מיוחסת למגלה עמוקות, לעזרא הסופר ולדוד המלך. לפי מסורת משפחתית אבותיה היו כוהנים גדולים בבית המקדש והוגלו לרומא בזמן חורבן הבית.

מצד אמו הוא נינו של ראש כולל הו"ד הרב אברהם אלקנה זקס, בנו של הרב משה זקס, מראשוני תלמידי החתם סופר שעלו לארץ (חמיו הוא רבי צדוק הלוי קרויז). בני דודתו הם הרב מנחם בן ציון זקס, מרבני שיקגו, והרב יהושע פישל זקס אביהם של ד"ר משה חיים זקס וד"ר יצחק זקס.

הרב שפירא היה דור שביעי בירושלים.

משפחתו של הרב שפירא היא משפחת דיינים. בהם, סבו הרב יעקב לייב לוי (אחיו של רבי נחום משאדיק) היה אב בית דין בבית דינם של הרב שמואל סלנט והמהרי"ל דיסקין בירושלים. אחיו, הרב אברהם אלקנה שפירא, שימש כחבר בית הדין הגדול ואחר כך כנשיאו. אחיינו הרב אליעזר שפירא היה גם דיין בבית הדין הגדול, ובנו של הרב אליעזר, הרב שלמה שפירא, משמש היום בתפקיד זה.

אחיו הרב אברהם אלקנה כהנא שפירא היה ראש ישיבת מרכז הרב והרב הראשי לישראל ואביו של הרב יעקב כהנא שפירא ראש ישיבת מרכז הרב כיום, ואחיו הבכור היה הרב אהרן יהושע פישל אביו של הרב אליעזר שפירא שהיה דיין בבית הדין הגדול אותו ממשיך בנו הרב שלמה שפירא.

לרב שפירא היו חמישה ילדים.

בתו רבקה נשואה לרב יוסף גולדברג, אב"ד בירושלים ובנו של הרב אברהם הלל גולדברג,<ref>ראו מכתבו של הרב גולדברג בעניינו של חתנו אל הרב שלמה גורן (, עמ' 11)</ref> רבו של כפר פינס. חתן נוסף שלו, הוא הרב ברוך מרדכי אטינגר.

==אילן יוחסין==

==קישורים חיצוניים==
* [http://www.inn.co.il/News/News.aspx/230491 אב"ד ירושלים, הרב שמואל שפירא, הלך לעולמו], אתר ערוץ 7.
* [http://forum.otzar.org/forums/viewtopic.php?t=7387 אודות הרב שמואל שפירא], אתר אוצר החכמה.
* [http://www.otzar.org/wotzar/Book.aspx?61679&$201701191250621 פסק דין על לשון הודאה בתנאי], אתר אוצר החכמה.

==הערות שוליים==

קטגוריה:בוגרי ישיבת מרכז הרב
קטגוריה:דייני בתי הדין הרבניים
קטגוריה:רבני הציונות הדתית בישראל
קטגוריה:בוגרי ישיבת עץ חיים
קטגוריה:בוגרי ישיבת חברון כנסת ישראל
קטגוריה:משפחת לעוי-וייספיש-בהר"ן
קטגוריה:משפחת כהנא שפירא
קטגוריה:אבות בתי דין
שמואל כהנא שפירא
קטגוריה:ישראלים שנולדו ב-1926
קטגוריה:ישראלים שנפטרו ב-2011
מכינה קדם-צבאית רבין

מכינת רבין, או בשמה המלא המכינה הקדם צבאית להכשרת מנהיגות חברתית ברוח העלייה השנייה והשלישית על שם יצחק רבין היא אחת מחמש המכינות הקדם-צבאיות החילוניות הראשונות שהוקמו במקביל ובנפרד, במטרה ל"שינוי המציאות והשסעים בחברה הישראלית אחרי רצח רבין".
המכינה דוגלת בתפיסת עולם הומניסטית אשר רואה את ערך האדם במרכזה, תפיסה חברתית וסולידרית אשר שמה במרכזה את ערך החירות והשויון ביחד עם חינוך ליהדות חילונית וציונות

== היסטוריה ==
המכינה קמה בא' באלול תשנ"ח, 23 באוגוסט 1998, על ידי דני זמיר בשיתוף עם אנשי מכללת אורנים. בשנותיה הראשונות מיקום המכינה היה בעכו, ובמחזור הראשון בה היוו כ-17 חניכים בוגרי כיתה י"ב. מאז אוגוסט 2018 עומד בראש המכינה עמרי שפרוני.

בשנת 2003 המכינה עברה לקמפוס קבוע בתוך מכללת אורנים שבקריית טבעון, כשהיא משתמשת במתקנים הקיימים בתוך המכללה. לאורך השנים המכינה התרחבה ומספר החניכים בכל מחזור גדל, במקביל למספר הבוגרים. בשנת 2015 נפתחה שלוחה של המכינה בשכונת הדר שבחיפה על ידי בוגר המכינה. ב-2016 נפתחה שלוחה נוספת של המכינה בקיבוץ אדמית.
החל משנת 2021 שלוחת אורנים עברה לקיבוץ מזרע שבעמק יזרעאל.
שלוחה זו היא אחת משלוש מכינות בלבד שמונגשות באופן מלא לבעלי מוגבלויות.

כיום, שנת תשפ״ד, יש במכינה יש כ-180 חניכים (40 באדמית, 60 בחיפה ו-80 במזרע, שביניהם כ-20 בני ישראלים שהיגרו לחו"ל), המכונים "מכינאים", וקיים שיתוף פעולה קבוע בין שלוש השלוחות - מזרע, חיפה ואדמית. כמו כן שותפה המכינה לתנועת "החלוץ" שבמסגרת תוכנית שנה ב' שלה יש כ-40 חניכים בעיר חיפה.

בוגרי המכינה הקימו קהילות משימתיות בערים יקנעם, ירושלים, וחיפה והיו שותפים דומיננטיים בפתיחת המכינות הקדם צבאיות: "הירושלמית", "בארי" ועוד. וכן הקימו את תנועת "החלוץ" הכוללת בנוסף למכינות, פעילות שנות שירות בעוטף עזה ובערים בצפון, (כ-70 משרתי ש"ש) תוכניות למשוחררי צבא בעבודה מועדפת וסמינרים עיונים, כפרי סטודנטים ( כ-200 משתתפים) ופעילות בתחום התרבות הקהילה והזהות היהודית שבעבר נוהלו על ידי המדרשה באורנים.

== חזון ==
המכינה עומדת על ארבעה עמודי תווך מרכזיים: חיי קבוצה, לימודים, עשייה קהילתית וניהול משותף. לכל אחד מארבעת עמודי התווך הללו צריכה להיות חשיבות משמעותית עבור חניכי המכינה. הלימודים במכינה הם במתכונת קבוצתית של כ-20 חניכים בקבוצה. המכינה מתנהלת כמסגרת דמוקרטית בין החניכים והצוות הבוגר, כאשר החניכים נוטלים חלק פעיל בתפעול המכינה ובתהליך קבלת ההחלטות הקשורות לחייהם.

ה"מכינאים" מתנסים לאורך השנה, בין השאר, בלימודים, בעשייה קהילתית (בצוותים מצומצמים) באזור הסובב את המכינה, בטיולים ובסיורים ברחבי ארץ ישראל ובהיכרות עם אנשים משפיעים בחברה הישראלית.

חזון המכינה מתואר על פיה כך:

==קישורים חיצוניים==
* 

רבין
קטגוריה:הנצחת יצחק רבין
קטגוריה:עכו: חינוך
קטגוריה:חיפה: מוסדות חינוך
NSU Ro 80

אנ.אס.יו Ro 80, שנת 1974 
אנ.אס.יו Ro 80 
מנוע ונקל, אנ.אס.יו Ro 80 
אנ.אס.יו Ro 80, מבט מבפנים 
אנ.אס.יו Ro 80 
סמל אנ.אס.יו על קדמת Ro 80 

NSU Ro-80) NSU Ro 80) היא מכונית מנהלים גרמנית, 4 דלתות, שיוצרה על ידי יצרנית הרכב הגרמנית NSU (בין השנים 1967–1969), ובהמשך על ידי חברת אאודי. ייצור המכונית הסתכם מאוקטובר 1967 עד אפריל 1977.

יוצרו 37,398 יחידות.

NSU Ro 80 זכתה בפרס מכונית השנה באירופה בשנת 1968.

ייחודה של המכונית היה במנוע הונקל.

==היסטוריה==

ההשראה שהובילה לפיתוחם של דגמים חדשים נבעה מיצירת הקשר בין NSU לבין המהנדס פליקס ונקל, שהביא לפיתוחו של מנוע רוטארי חדש המכונה כיום מנוע ונקל. מנוע ונקל, הנקרא גם מנוע רוטורי הוא מנוע בעירה פנימית סיבובי. המנוע פותח בשנות ה-50 של המאה ה-20, והוצע לראשונה במכונית NSU Ro 80 של חברת NSU.

גם אז הצליחה חברת NSU לייצר רק שני דגמים אשר צוידו במנועי הונקל, דגם ה-NSU ספיידר וה-Ro80, לפני שנקלעה שוב לקשיים ונמכרה בסופו של דבר לחברת פולקסווגן הגרמנית בשנת 1969. פולקסווגן החליטה למזג את NSU עם חברה אחרת שרכשה בשם 'אוטו יוניון' ולבסוף למכור את המכוניות תחת מותג של אחד מתתי החברות של 'אוטו יוניון' ששמו היה אאודי. מפעל נקרסולם המקורי של NSU משמש כיום את אאודי בייצור מכוניות היוקרה שלה.

==מפרט טכני==
* מנוע 995 סמ"ק, מנוע ונקל המפתח 85 כ"ס ו-113 כ"ס
* הנעה קדמית
* תמסורת ידנית 3 מהירויות (פיכטל אנד סאקס), ידנית מחוברת עם מצמד אוטומטי (גיר חצי אוטומטי)
* בלמי דיסק
* אורך הרכב – 4,780 מ"מ
* רוחב – 1,760 מ"מ
* גובה – 1,410 מ"מ
* משקל – 1,258–1,292 ק"ג

==מכירות NSU Ro 80 (לפי שנים)==

==ראו גם==
* NSU
* אאודי
* מנוע ונקל
* פליקס ונקל
* NSU ספיידר
* סיטרואן m35
* סיטרואן GS בי רוטור
* פולקסווגן K70

==לקריאה נוספת==
* 
* [https://www.youtube.com/watch?v=1TMgo7DfT9o אנ.אס.יו - רו 80 ] (5:34 דקות), יו-טיוב
* [https://www.youtube.com/watch?v=McVcJBIaLVU אנ.אס.יו - רו 80 ] (5:33 דקות), יו-טיוב
* [https://www.youtube.com/watch?v=DUPMxux27rI אנ.אס.יו - רו 80 ] (2:05 דקות), יו-טיוב
* [https://www.youtube.com/watch?v=taUmfJ9SwVA אנ.אס.יו - רו 80 ] (7:44 דקות), יו-טיוב

==קישורים חיצוניים==

==הערות שוליים==

קטגוריה:דגמי מכוניות שהושקו ב-1967
קטגוריה:מכוניות מנהלים
קטגוריה:מכונית השנה באירופה
קטגוריה:מכוניות בעלות מנוע ונקל
Ro 80
קטגוריה:כלי רכב גרמניים
פרידריך אוגוסט השני, הדוכס הגדול של אולדנבורג

פרידריך אוגוסט השני, הדוכס הגדול של אולדנבורג (גרמנית: Friedrich August II. von Oldenburg; 16 בנובמבר 1852 – 24 בפברואר 1931) היה הדוכס הגדול של אולדנבורג האחרון בין השנים 1900–1918.

==ביוגרפיה==
פרידריך אוגוסט נולד ב-16 בנובמבר 1852 באולדנבורג, לפטר, נסיך הכתר של אולדנבורג ולאליזבת, נסיכת סקסוניה-אלטנבורג, בתם של יוזף, דוכס סקסוניה-אלטנבורג ואמליה, דוכסית וירטמברג.

ב-18 בפברואר 1878 התחתן אוגוסט עם אליזבת אנה, נסיכת פרוסיה, בתם של פרידריך קרל, נסיך פרוסיה ומריה אנה, נסיכת אנהלט, ובאותו יום גם התחתנה שרלוטה, נסיכת פרוסיה, בתו של פרידריך השלישי, קיסר גרמניה עם ברנהרד השלישי, דוכס סקסוניה-מיינינגן. בשנת 1895 מתה אליזבת אנה, ופרידריך אוגוסט בנה ארמון חדש לזכרה. ב-24 באוקטובר 1896 התחתן אוגוסט עם אליזבת אלכסנדרינה, דוכסית מקלנבורג-שוורין, בתם של פרידריך פרנץ השני, הדוכס הגדול של מקלנבורג-שוורין ומריה, נסיכת שוורצבורג-רודולשטדט.

בשנת 1900 מת אביו פטר השני, הדוכס הגדול של אולדנבורג, ופרידריך אוגוסט עלה לשלטון במקומו. פרידריך אוגוסט היה שמרן בדעותיו, אולם היה פופולרי בקרב תושבי הדוכסות. בנוסף אהב פרידריך אוגוסט את הצי, ואף פיתח כמה המצאות חשובות לשיפור הצי. במהלך מלחמת העולם הראשונה תמך פרידריך אוגוסט בסיפוח בלגיה וצפון צרפת לקיסרות הגרמנית, ואף דחף יחד עם נסיכים אחרים לפיטוריו של הקנצלר תאובלד פון בתמן-הולווג, שבו ראו אדם חלש שדוחף לעשיית שלום.

ב-11 בנובמבר 1918 התפטר פרידריך אוגוסט מתפקידו, בעקבות המהפכה הגרמנית והתבוסה במלחמת העולם הראשונה. לאחר התפטרותו מהשלטון חי פרידריך אוגוסט באולדנבורג כאדם פרטי, וב-24 בפברואר 1931 מת בביתו בראסטדה.

==משפחתו==
ב-18 בפברואר 1878 התחתן פרידריך אוגוסט עם אליזבת אנה, נסיכת פרוסיה, בתם של פרידריך קרל, נסיך פרוסיה ומריה אנה, נסיכת אנהלט, ממנה נולדו לו שתי בנות:
* סופיה שרלוטה, דוכסית אולדנבורג (1879–1964), התחתנה עם אייתל פרידריך, נסיך פרוסיה
* מרגרטה, דוכסית אולדנבורג (1881–1882)

ב-28 באוגוסט 1895 מתה אשתו אליזבת אנה, וב-24 באוקטובר 1896 התחתן פרידריך אוגוסט עם אליזבת אלכסנדרינה, דוכסית מקלנבורג-שוורין, בתם של פרידריך פרנץ השני, הדוכס הגדול של מקלנבורג-שוורין ומריה, נסיכת שוורצבורג-רודולשטדט, ממנה נולדו לו 5 ילדים:
* ניקולאוס, נסיך הכתר של אולדנבורג (1897–1970)
* פרידריך אוגוסט, דוכס אולדנבורג (1900)
* אלכסנדרינה, דוכסית אולדנבורג (1900)
* אינגבורג אליקס, דוכסית אולדנבורג (1901–1996), התחתנה עם שטפן, נסיך שאומבורג-ליפה
* אלטבורג, דוכסית אולדנבורג (1903–2001), התחתנה עם יוזיאס, נסיך הכתר של ולדק ופירמונט

== אילן יוחסין ==

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| פרידריך אוגוסט השני, הדוכס הגדול של אולדנבורג בית הולשטיין-גוטורפ (ענף של בית אולדנבורג) נולד: 16 בנובמבר 1852 מת: 24 בפברואר 1931
|-
| rowspan="1" align="center"| פטר השני
| rowspan="1" align="center"| הדוכסות הגדולה של אולדנבורג 1900–1918
| rowspan="1" align="center"| הדוכסות בוטלה
|}

קטגוריה:דוכסים גרמנים

קטגוריה:גרמנים שנולדו ב-1852
קטגוריה:גרמנים שנפטרו ב-1931
ליאורה חשין

ליאורה חשין (10 בפברואר 1949 – 22 באפריל 2023) הייתה צלמת ועיתונאית ישראלית. הייתה מוכרת בעיקר כמתעדת של אמנות רחוב בערי ישראל.

==ביוגרפיה==
חשין נולדה וגדלה בירושלים. אביה היה הסופר והחוקר בנימין יפה. אמה הייתה מלכה לבית קליינזינגר. סבה, אריה לייב יפה, היה סופר, משורר ומנהל קרן היסוד. הוא נהרג ב-11 במרץ 1948, במהלך מלחמת העצמאות, בפיגוע בבית המוסדות הלאומיים בירושלים. שמה משמר את שמו הרוסי "ליאו".

חשין סיימה לימודי לשון ובלשנות באוניברסיטה העברית בירושלים, ובהמשך למדה צילום ואמנות במסגרות שונות, ביניהן מוזיאון ישראל ובצלאל.

הייתה כתבת ראשית בשבועון שער למתחיל, צלמת של המגזין "עלי כותרת", כתבת בעיתון פשוש ועורכת משנה של כתב העת כמעט 2000.

משנת 1971 ועד פטירתה הייתה נשואה לשופט דוד חשין ולהם בן ובת.

נפטרה ב-22 באפריל 2023.

==תערוכות יחיד נבחרות==
* 2001 – הלוך ושוב אל ילדותי, מוזיאון ארץ ישראל, תל אביב
* 2008 – המשכן לאמנויות הבמה, תל אביב
* 2009 – Befriend Your Demon, בית האמנים בירושלים
* 2012 – במרכז הבינתחומי הרצליה

==ספריה==
* Befriend Your Demon – אמנות רחוב בתל אביב, 2009
* פירורים, 2010 (מהדורה אנגלית ב-2011) – על משפחתה
* Do Not Disturb – אמנות רחוב בישראל, 2012
* על הדרך, 2018

==קישורים חיצוניים==

* 
* [http://www.imj.org.il/artcenter/newsite/he/?artist=חשין,%20ליאורה&list=ח ליאורה חשין], באתר מרכז המידע לאמנות ישראלית של מוזיאון ישראל
* [http://www.art.org.il/?jerusalem-artists=חשין-ליאורה ליאורה חשין], באתר האינטרנט של בית האמנים בירושלים
* [http://www.lotan-pr.com/מגזין-לוטן-לאמנות-ותרבות/מגזין-לוטן-לתרבות-ואמנות-מהדורת-פברוא/ליאורה-חשין-מתעדת/ ליאורה חשין מתעדת ומשמרת אמנות מתכלה], מגזין לוטן לתרבות ואמנות
* [http://he.photoliga.com/photoarticles/leora_cheshin אוצרת הגרפיטי: ליאורה חשין מתעדת אמנות רחוב בישראל], באתר "פוטולוגיה"
* [http://media.wix.com/ugd/1b59ec_3760b6d1de594dc785f1b99b46ff67b4.pdf הספר Befriend Your Demon – אמנות רחוב בתל אביב] באתר האינטרנט של ליאורה חשין
* [http://media.wix.com/ugd/1b59ec_b9f2cfc58f844dc28aaa984d1b802ca3.pdf הספר Do Not Disturb – אמנות רחוב בישראל], באתר האינטרנט של ליאורה חשין
* [http://media.wix.com/ugd/1b59ec_a1b4c4bf7e634a929b7bca31a3586564.pdf הספר "פירורים"], באתר האינטרנט של ליאורה חשין
* [https://docs.wixstatic.com/ugd/1b59ec_5f61c559ddbc4060ba37720e954ae3ec.pdf הספר "על הדרך"], באתר האינטרנט של ליאורה חשין

==הערות שוליים==

קטגוריה:משפחת יפה
ליאורה
קטגוריה:צלמות ישראליות
קטגוריה:צלמים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1949
קטגוריה:ישראלים שנולדו ב-1949
קטגוריה:ישראליות שנפטרו ב-2023
קטגוריה:ישראלים שנפטרו ב-2023
קטגוריה:יהודים הקבורים בהר המנוחות
יחסי הוותיקן–רוסיה

בין הפדרציה הרוסית ומדינת קריית הוותיקן מתקיימים יחסים דיפלומטיים מלאים. לרוסיה יש נציגות דיפלומטית בוותיקן ולוותיקן יש נציגות דיפלומטית ולרוסיה יש נציג קבוע האמון על קריית הוותיקן אשר מקומו ברומא, בירת איטליה. נשיא רוסיה דמיטרי מדבדב הורה על הקמת יחסים דיפלומטיים מלאים בין רוסיה לבין הוותיקן בעקבות פגישה עם האפיפיור בנדיקטוס השישה עשר בדצמבר 2009. בדומה לרוב יחסי החוץ של הוותיקן, טיב היחסים בין שתי המדינות בא לידי ביטוי באמצעות הקשר הדתי.

== יחסים אקומניים ==
יחסי הוותיקן-רוסיה מקושרים ליחסים האקומניים בין הכנסייה האורתודוקסית, הרווחת ברוסיה והכנסייה הקתולית שהוותיקן הוא מקום מושבה.

== היסטוריה ==

בשנות השישים של המאה התשע עשרה הוקמה ברוסיה אופוזיציה כנגד השלטונות הצאריים. האופוזיציה הייתה התאגדות של פועלים רוסיים שאימצה את הקומוניזם של קרל מרקס ונהגה לפיו. האופוזיציה הייתה אלימה וטרור היה נפוץ ברוסיה באותה התקופה. בדיוק באותו הזמן מרדו תושביה החילוניים של מדינת האפיפיור ששלטה בתקופה ההיא על כל מרכז וצפון מזרח איטליה של היום. שתי המדינות תמכו אחת בשנייה עקב צביונן הדתי ומצבן הדומה. לאחר שמרד החילונים במדינת האפיפיור הושלם והיא הוקטנה לגודלה של העיר רומא, ומרד הפועלים שכך לזמן מה היחסים היו שקטים מאוד, עד למהפכת אוקטובר בה ברית המועצות האתאיסטית הוקמה.

הוותיקן נהג לגנות ולהוקיע את הקומוניזם ותמך בארצות הברית רוב המלחמה הקרה. לאחר ירידתה של ברית המועצות היחסים בין רוסיה לברית המועצות התחממו עקב הופעת הדת שוב באזור.

== קישורים חיצוניים ==

* [http://www.mid.ru/ns-reuro.nsf/strana?OpenView&Start=1&Count=30&Expand=8#8 קבצים מהדף "יחסי רוסיה-הכס הקדוש" באתר משרד החוץ הרוסי] 
* [https://www.youtube.com/watch?v=4O6ftRNNeRc&feature=channel בנדיקטוס השישה עשר מקבל את נשיא רוסיה] סרטון מהפגישה בין נשיא רוסיה לבנדיקטוס השישה עשר

== הערות שוליים ==
דוכסות פירנצה

דוכסות פירנצה (באיטלקית: Ducato di Firenze) הייתה דוכסות איטלקית שהוקמה על ידי האפיפיור קלמנס השביעי, שהכתיר בשנת 1532 את אלסנדרו דה מדיצ'י לדוכס, והתקיימה עד לשנת 1569, שבה העניק האפיפיור פיוס החמישי את התואר דוכס גדול לקוזימו דה מדיצ'י.

== היסטוריה ==
רפובליקת פירנצה הייתה בשליטת בית מדיצ'י החל משנת 1434, שבה תפס למעשה קוזימו דה מדיצ'י את השלטון, על אף שבאופן רשמי נשארה צורת השלטון הרפובליקנית. בשנת 1527 האפיפיור קלמנס החמישי שהיה בן המשפחה, הובס במלחמת הליגה של קוניאק על ידי קרל החמישי, קיסר האימפריה הרומית הקדושה, ובעקבות כך גורשו בני מדיצ'י מפירנצה. בשנת 1529 חתם האפיפיור על שלום ברצלונה עם קרל החמישי, קיסר האימפריה הרומית הקדושה, וקיבל את ברכתו לשחזר את שלטון בני מדיצ'י בפירנצה. העיר נכבשה לאחר מצור ממושך.

האפיפיור הגדיל לעשות, ובשנת 1532 מינה את אחיינו אלסנדרו דה מדיצ'י כ"דוכס פירנצה". מעשה זה הפך את פירנצה מרפובליקה לדוכסות שהשלטון בה מועבר באופן רשמי מדור לדור. בשנת 1537 נרצח אלסנדרו דה מדיצ'י, ובמקומו עלה לשלטון קרוב משפחתו קוזימו דה מדיצ'י. ביוני אותה שנה הוכרה ריבונותו החוקית כדוכס פירנצה על ידי קרל החמישי, קיסר האימפריה הרומית הקדושה.

כאשר שמעו מתנגדי בית מדיצ'י הגולים, ובראשם פיליפו סטרוצי, על הירצחו של אלסנדרו, הם פתחו במסע נגד העיר בסיוע צבא צרפת. בסוף יולי 1537 נכנסו כוחות הגולים לטוסקנה וקוזימו, הדוכס הצעיר, שלח את צבאו לפגוש אותם ולהתעמת עמם. כוחות הגולים הובסו ליד טירת מונטמורלו וראשי מנהיגיהם נערפו בכיכר העיר של פירנצה (או בארמון ברג'לו), דבר שהעניק לדוכס הצעיר מעמד של ביטחון בשלטונו.

בריתו עם הקיסרות הרומית הקדושה אפשרה לטוסקנה מידה של עצמאות. כמו כן חיזק הדבר את שליטת בית מדיצ'י בפירנצה, שנשלטה עד מות אחרון המדיצ'ים (ב-1737) על ידי בית זה.

על מנת לבצר את שלטונו בטוסקנה פעל קוזימו להפלת כל ערי המדינה העצמאיות במרחב. העיר האחרונה ששמרה על עצמאותה עד 1554 הייתה סיינה. בשנה זו יצא קוזימו, בתמיכת הקיסר ועם צבא שכירי חרב שווייצריים לשים מצור על העיר. העיר נפלה ב-17 באפריל 1555, לאחר 15 חודשי מצור, שבמהלכם קטנה אוכלוסייתה מכ-40,000 תושבים לכ-8,000. ב-1559 נפל המעוז האחרון שהיה שייך לסיינה.

קוזימו היה שליט קשוח, הוא השקיע רבות בביצור ערי טוסקנה והקים מבצרים בארצו, סיינה וערים נוספות ובנה חומה חדשה ומבוצרת סביב פיזה. כמו כן הקים את העיר המבוצרת טרה דל סולה (Terra del Sole), ביצר את האי אלבה והקים בו מבצר.

על מנת לממן את פעילותו הצבאית הטיל על נתיניו עול מס כבד, עם זאת לא חסך בפטרונות האמנות.

בשנת 1565 פרש קוזימו מהשלטון ומסר אותו לבנו, פרנצ'סקו דה מדיצ'י, ובשנת 1569 הכתיר אותו האפיפיור פיוס החמישי כ"דוכס גדול של טוסקנה".

==ראו גם==
* בית מדיצ'י
* רפובליקת פירנצה
* הדוכסות הגדולה של טוסקנה

== קישורים חיצוניים ==

קטגוריה:טוסקנה
קטגוריה:מדינות לשעבר בתחומי איטליה